CELEX: 62018CA0249
Language: sk
Date: 2019-07-10 00:00:00
Title: Vec C-249/18: Rozsudok Súdneho dvora (ôsma komora) z 10. júla 2019 (návrh na začatie prejudiciálneho konania, ktorý podal Hoge Raad der Nederlanden — Holandsko) — Staatssecretaris van Financiën/CEVA Freight Holland BV (Návrh na začatie prejudiciálneho konania — Colný kódex — Colné vyhlásenie — Uvedenie nesprávnej podpoložky kombinovanej nomenklatúry — Dodatočný colný výmer — Článok 78 tohto kódexu — Preskúmanie colného vyhlásenia — Úprava prevodnej hodnoty — Článok 221 uvedeného kódexu — Lehota, po uplynutí ktorej sa premlčuje právo na vymáhanie colného dlhu — Prerušenie)

9.9.2019   
            
            
               SK
            
            
               Úradný vestník Európskej únie
            
            
               C 305/19
            
         
      Rozsudok Súdneho dvora (ôsma komora) z 10. júla 2019 (návrh na začatie prejudiciálneho konania, ktorý podal Hoge Raad der Nederlanden — Holandsko) — Staatssecretaris van Financiën/CEVA Freight Holland BV
      (Vec C-249/18) (1)
      
      (Návrh na začatie prejudiciálneho konania - Colný kódex - Colné vyhlásenie - Uvedenie nesprávnej podpoložky kombinovanej nomenklatúry - Dodatočný colný výmer - Článok 78 tohto kódexu - Preskúmanie colného vyhlásenia - Úprava prevodnej hodnoty - Článok 221 uvedeného kódexu - Lehota, po uplynutí ktorej sa premlčuje právo na vymáhanie colného dlhu - Prerušenie)
      (2019/C 305/23)
      Jazyk konania: holandčina
      
         Vnútroštátny súd, ktorý podal návrh na začatie prejudiciálneho konania
      
      Hoge Raad der Nederlanden
      
         Účastníci konania pred vnútroštátnym súdom
      
      
         Žalobca: Staatssecretaris van Financiën
      
         Žalovaná: CEVA Freight Holland BV
      
         Výrok rozsudku
      
      
                  1.
               
               
                  Článok 78 nariadenia Rady (EHS) č. 2913/92 z 12. októbra 1992, ktorým sa ustanovuje Colný kódex Spoločenstva, zmeneného nariadením Európskeho parlamentu a Rady (ES) č. 2700/2000 zo 16. novembra 2000, sa má vykladať v tom zmysle, že ak má deklarant možnosť zvoliť si cenu tovaru predávaného na vývoz na územie Európskej únie, ktorá môže byť použitá ako základ na určenie colnej hodnoty tohto tovaru, a z kontroly vykonanej po prepustení tohto tovaru vyplýva, že toto colné vyhlásenie obsahuje chybu v colnom zaradení príslušného tovaru, čo má za následok vyššie clo, deklarant môže na základe uvedeného článku 78 požiadať o preskúmanie tohto colného vyhlásenia s cieľom nahradiť pôvodne uvedenú cenu nižšou prevodovou cenou a tým znížiť výšku svojho colného dlhu.
               
            
                  2.
               
               
                  Článok 221 ods. 1 a 3 nariadenia č. 2913/92, zmeneného nariadením č. 2700/2000, sa má vykladať v tom zmysle, že je úlohou členských štátov, aby v súlade so zásadami efektivity a ekvivalencie určili dátum, ku ktorému má byť dlžníkovi oznámená suma cla na účely prerušenia trojročnej premlčacej lehoty, po uplynutí ktorej colný dlh zaniká.
               
            
         (1)  Ú. v. EÚ C 276, 6.8.2018.